*Feladat-ellátási szerződés 2. számú melléklete*

**Használatba adási szerződés**

**fogászati rendelőre**

amely létrejött egyrészről egyrészről **Hévíz Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20),

és az önkormányzat jóváhagyásával kijelölt és nevében és helyette eljáró

**Teréz Anya Szociális Integrált Intézmény** (székhely: 8380 Hévíz, Szent András u. 11/A, bankszámlaszám: 11749039-16901632, adószám: 16901632-2-20, törzsszám: 667432, statisztikai számjel: 16901632-8730-322-20, NEAK kód: H870, képviseletében eljár: Varga András intézményvezető), a továbbiakban, mint: használatba adó,

másrészről **Dent-IQ Egészségügyi Szolgáltató Betéti társaság** székhelye: 8380 Hévíz Park u. 5., működési telephely: Hévíz Schulhof Vilmos sétány 1., Adószám:27679461-1-20., Cégbir.sz. 20-06-033370, **dr. Horváth Mariann Rita** (8380 Hévíz, Széchenyi u 33., pecsétszáma: 57028, MOK tagsági igazolvány kártyaszáma: ………………működési nyilvántartási igazolványszáma: ………….), mint személyes ellátásra kötelezett és vezető tisztségviselő a továbbiakban, mint: használatba vevő, a mai napon, az alábbi feltételekkel:

1. A használatba adó a használatba vevő részére, térítésmentesen, határozatlan időre, de legfeljebb a feladat-ellátási szerződés időtartamára használatba adja hévízi 1. számú vegyes fogorvosi körzet rendelőjét a 8380 Hévíz, József Attila u. 2., I. emeletén található helyiséget és biztosítja a helyiség megközelítéshez és kiszolgálásához (mosdók, folyosók) szükséges egyéb helyiségek használatát, a továbbiakban: ingatlan.
2. A használatba adás a hévízi 1. számú vegyes fogorvosi körzet fogorvosi feladatainak ellátásra kötött feladat-ellátási szerződés 4.6. pontja alapján került megkötésre.
3. A használatba adó kijelenti, hogy az 1. pont szerinti rendelő helyiséggel kapcsolatban harmadik személynek nincs követelése, használati joga, ezért a használatba adó szavatosságot vállal.
4. A használatba adás időtartama a feladat-ellátási szerződés hatályba lépésének napján kezdődik és annak időbeli hatályáig tart.
5. A használatba adás során a használatba vevőnek az ingatlanra tulajdonjoga nem, csak használati joga keletkezik. A használati jog keretében a használatba vevő jogosult az ingatlant birtokában tartani és köteles rendeltetésszerűen használni. A használatba vevő birtoklása az ingatlanon közös birtoklás a használatba adóval, a feladat-ellátási szerződés szerinti 5.7. pont szerinti feladatok, szolgálatások ellátása érdekében. A használatba vevőt nem illetik meg a tulajdonosi részjogosítványok, így különösen nem jogosult a használatot másra átruházni (eladni, ajándékba adni), vagy azzal felhagyni (ide nem értve a fogorvosi a feladat-ellátási szerződésen alapuló helyettesítést), a használat tárgyát biztosítékul, vagy zálogba adni vagy más módon megterhelni.
6. Felek rögzítik, hogy a megállapodás tárgyát képező ingatlant a használatba adó használatra alkalmas, sérülésmentes állapotban, minden fajta hibától és hiánytól mentesen adta a használatba vevő birtokába.
7. Felek kijelentik, hogy az ingatlan átadást megelőzően megtekintésre került, az a feladat-ellátási célra alkalmas.
8. A használatba vevő kötelességei:
   1. Az ingatlant rendeltetésszerűen, a jó gazda gondosságával a feladat-ellátási szerződés szerinti célra köteles használni. Ellentétes a rendeltetésszerű használat, ezáltal szerződésbe ütköző és tilos különösen az eszközt a magyar jogszabályok által nem megengedett célokra használni.
   2. A használatba vevő jogának gyakorlásában a rendes gazdálkodás szabályai szerint köteles eljárni.
   3. A használatba vevő köteles a rendelő (zárva tartási időn túl az ingatlan) nyitásáról zárásáról gondoskodni.
   4. A karbantartásról, javításról a feladat-ellátási szerződés rendelkezik.
   5. A használatba vevő az ingatlan, mint egészségügyi létesítmény házirendjét köteles betartani. Használatba vevő elismeri, hogy számára a Házirend egy példánya jelen szerződés aláírásakor átadásra került.
   6. A használatba vevőnek az ingatlan átvételekor elszámolási kötelezettsége keletkezik. Használatba vevő a használat megszűntekor köteles az ingatlannal a használatba adó felé elszámolni, a használat megszűntével a használatba vevő köteles az ingatlant az átadás kori (kivéve rendeltetésszerű használattal járó kopások és apró esztétikai hibák) állapotnak megfelelően a használatba adónak visszaszolgáltatni.
9. Hévíz Város Önkormányzat az ingatlanra vagyonbiztosítással rendelkezik
10. Használatba vevő a kárnak megfelelő összeggel felel minden olyan kárért, amely rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavításának, a károk megtérítésének költségét a használatba vevőnek kell állni.
11. Használatba vevő felelős az ingatlanban a maga vagy alkalmazottai által okozott károkért, kivéve, ha bizonyítja, hogy úgy járt el, ahogy az az adott helyzetben általában elvárható. A rendeltetésszerű használattal járó értékcsökkentést a használatba vevő nem köteles megtéríteni.
12. Használatba vevő köteles a használatba adót az ingatlant fenyegető veszélyről és a beállott kárról, az arról való tudomásszerzést követően haladéktalanul, egyéb esetben legkésőbb 3 munkanapon belül értesíteni.
13. A használatba adási szerződés a hévízi 1. számú vegyes fogorvosi körzet fogorvosi feladatainak ellátásra kötött feladat-ellátási szerződés megszűnése esetén annak megszűnésével egyidejűleg megszűnik.
14. A megállapodás megszűnése esetén a használatba vevő köteles az ingatlant mindenfajta hibától és hiánytól mentesen, az átadás kori (kivéve a rendeltetésszerű használattal járó kopások és apró esztétikai hibák) állapotnak megfelelően átadni, az átadásról jegyzőkönyv készül.
15. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

Felek kijelentik, hogy az ingatlan használatának feltételeit, szabályait megértették, jelen megállapodásban írtakat elolvasták, megértették, és mint szerződéses akaratuknak mindenben megfelelőt, jóváhagyólag – a képviselet szabályainak figyelembevételével – saját kezűleg aláírták, készült 4 példányban.

Hévíz, 2021. ……………

**Teréz Anya Szociális Integrált Intézmény Dr. Horváth Mariann Rita**

Varga András intézményvezető Használatba vevő fogorvos

Használatba adó Dent-IQ Egészségügyi Szolgáltató Bt.

**Hévíz Város Önkormányzat**

Papp Gábor polgármester

Ingatlantulajdonos Önkormányzat