**ELŐTERJESZTÉS**

**Hévíz Város Önkormányzat Képviselő-testülete**

**részére**

**Tárgy:** A Hévíz 1. számú vegyes fogorvosi körzet Feladat-ellátási előszerződés megkötése Dr. Horváth Mariann Rita fog- és szájbetegségek szakorvosával

**Az előterjesztő:** Papp Gábor polgármester

**Készítette:** Fábiánné Hoffman Márta osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 49/2021. (III. 12.) számú határozatával kinyilvánította, hogy „Abban az esetben, amennyiben Dr. Horváth Mariann hévízi fogorvos praxisjogot szerez, Hévíz Város Önkormányzat a hévízi 1-es számú vegyes fogorvosi körzet vonatkozásában a fogászati feladatok ellátására, feladat-ellátási szerződést kíván kötni vele a megállapodásban kidolgozott feltételekkel.”

A hévízi 1. számú vegyes fogászati körzetben, melynek fenntartója Hévíz Város Önkormányzat, Felsőpáhok Község Önkormányzat, Nemesbük Község Önkormányzat, valamint Vindornyalak Község Önkormányzata, az egészségügyi alapellátás (fogászati ellátás) 2020. december 1-től helyettesítéssel került megoldásra.

A feladat-ellátásban érintett önkormányzatok egyhangúlag támogatták Dr. Horváth Mariann fogszakorvosnak a Hévíz 1. számú vegyes fogorvosi körzetre vonatkozó praxisjog megszerzésére irányuló vételi szándékát.

Az önálló orvosi tevékenységről szóló 2000. évi II. törvény 2/A § alapján a feladatellátási előszerződés megkötéséhez a fenti döntések és a Dr. Horváth Mariann Rita által benyújtott dokumentumok (Dr. Hubayné Dr. Hubay Ildikó praxisjogosult eladói nyilatkozata, fogorvosi oklevél, szakvizsga bizonyítvány, MOK tagság igazolása, munkakör alkalmassági orvosi vélemény) becsatolásával megkerestük az Országos Kórházi Főigazgatóság Alapellátási Igazgatóságot (a továbbiakban: OKFŐ).

Az OKFŐ/26993-2/2021. számú (előterjesztéshez csatolt) előzetes véleménye szerint a megjelölt mellékletek alapján nem látszik akadálya az Önkormányzat és dr. Horváth Mariann Rita fogorvos közötti feladat-ellátási előszerződés megkötésének.

Az önálló orvosi tevékenységről szóló 200. évi II. tv. 2/A. § (2) bekezdésének *a)* pontja alapján, amennyiben a feladatellátásra kötelezett önkormányzat a praxisjogot megszerezni kívánó orvossal - a praxisjog megszerzése esetén - az adott körzetben a 2/B. § szerinti feladat-ellátási szerződést kíván kötni, erről a felek előszerződést kötnek.

A fogorvos az előszerződés birtokában és az igazolandó egyéb feltételek csatolásával tudja a praxis engedélyt az Országos Kórházi Főigazgatóságtól megszerezni, és ezt követően kerülhet sor az érintett önkormányzatokkal a feladat-ellátási szerződés megkötésére, melynek birtokában tud a fogászati szolgáltató finanszírozási szerződést kötni a körzet működtetésére.

A fentiek alapján kidolgozásra került az előszerződés, továbbá a végleges feladat-ellátási szerződés tervezete a szükséges mellékletekkel, amely a 2. számú vegyes fogorvosi körzet fogászati szolgáltatójának feladat-ellátási szerződésével azonos feltételeket rögzít.

A feladatellátási szerződés anyagi jellegű rendelkezései fő vonalakban a következők: a fogászati szolgáltató a fogászati ellátást az egészségbiztosítási finanszírozási összegből és az ott keletkező bevételekből, amelyek az ő bevételét képezik, látja el. A rendelő épületet, helyiséget, a szükséges fogászati eszközöket az önkormányzatok biztosítják.

Mivel a fogszakorvos beadott szakmai elképzelésében felvázolta, hogy a fogászati ellátást a Hévíz Város Önkormányzat által biztosított és fenntartott Hévíz, József Attila u. 2. szám alatt lévő rendelő épületben, továbbá a Hévízgyógyfürdő és Szent András Reumakórházban (8380 Hévíz, Dr. Schulhof V. sétány 1. fedett fürdő épülete) lévő magánrendelőjében kettő helyszínen látná el, ezért a csatolt szerződéstervezeteket így szövegeztük meg. A szerződéstervezetben rögzített rendelési idő ennek megfelelően került javaslatként megfogalmazásra. A két telephelyes rendelésnek – amennyiben ennek akadálya a működési engedélyt kiadó Népegészségügyi Osztály részéről nincs – előnye lehet, hogy a fogorvos magánrendelőjében panorámaröntgen készülék is rendelkezésre áll, melyet a körzet betegeinek ellátásában is használni kíván.

A műszerek karbantartását, javítását 50 ezer forint felett Hévíz Város Önkormányzat finanszírozza. A szerződés tartalmaz még minimális telefontérítést, és arra vonatkozó engedélyt, hogy az orvos az épületben vállalkozhat.

Tekintettel arra, hogy a fogorvosi körzetek azonos feltételek mellett végzik a tevékenységüket, ezért jelen eljárási szakaszban kidolgozásra került a végleges feladat-ellátási szerződés tervezete is, amely az előszerződéssel együttesen Dr. Horváth Mariann Rita fogszakorvossal egyezetetésre került.

Dr. Horváth Mariann Rita a feladat-ellátási szerződések és azok mellékleteinek tartalmát megismerte, azokat értelmezés után elfogadta és nyilatkozata szerint részéről aláírásra megfelelőnek tartotta.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a fogorvosi praxisjog kizárólag feladat-ellátási előszerződés birtokában szerezhető meg, amelyhez szükséges a feladat-ellátásban részt vevő Önkormányzatok döntése és egyidejűleg indokolt annak meghatározása a szerződő felek részéről, hogy az önkormányzat a fogászati feladatra milyen tartalommal kíván feladatellátási szerződést kötni.

Mellékletek:

* fogorvos szakmai elképzelése
* OKFŐ támogató nyilatkozhat
* előszerződés tervezet
* feladatellátási szerződés tervezet mellékleteivel együtt

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Hévíz 1-es számú vegyes fogorvosi körzet ellátásra a Dent-IQ Egészségügyi Szolgáltató Betéti társaság képviseli Dr. Horváth Mariann Rita személyes ellátásra jogosult fogszakorvos és Hévíz Város Önkormányzat között feladat-ellátási előszerződést kíván kötni az előterjesztés 1. számú mellékletében meghatározottak alapján.
2. A polgármester a döntésről Dr. Horváth Mariann Rita fogszakorvost tájékoztatja, és az előterjesztéshez csatolt előszerződést aláírja.
3. Az 1. pont a feladatellátásban érintett többi önkormányzat egyetértése esetén hatályos.
4. Az előszerződésben foglalt feltételek teljesülése esetén a polgármester az önálló orvosi tevékenységről szóló 2000. évi II. törvény 2/B. § (1) bekezdése szerinti feladat-ellátási szerződést köt az előterjesztés 2. mellékletében foglaltak szerint. A feladat-ellátási szerződés 4 mellékletet és 2 szabályzatot tartalmaz.
5. A 4. pont a feladatellátásban érintett többi önkormányzat egyetértése esetén hatályos.

Felelős: Papp Gábor polgármester

Határidő: 1. 2. és 3. pont vonatkozásában 2021. május 5.

4. és 5. pont vonatkozásában 2021. július 1.

Hévíz, 2021. május

Papp Gábor

polgármester

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Tüske Róbert  jegyző | törvényességi felülvizsgálat |  |  |
| Fábiánné Hoffman Márta | hatósági osztályvezető |  |  |
| dr. Keserű Klaudia | jogász |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| TASZII  Varga András intézményvezető |  |  |  |