Bemutatkozás

Dr. Horváth Mariann Rita

1996- ban végeztem a Szent-Györgyi Albert Orvostudományi egyetem fogorvosi szakán;

Azóta dolgozom a családi vállalkozásban, a Dent- IQ Egészségügyi szolgáltató Bt.-ben a városban.

1999-ben fog- és szájbetegségek tárgyból szakvizsgáztam.

Munkánk során a fogszakorvosi járó beteg ellátáson kívül szorosan együttműködünk a SOTE Arc- és Állcsontsebészeti klinikájával, kutatásokban és a rezidensképzésben is részt veszünk.

A Szent András Kórházzal együttműködve a kórházban alkalmazott biológiai terápiás és egyéb autoimmun kórképek gyógyításában veszünk közreműködő konzíliumként részt.

2017- ben a SOTE Vikote kognitív viselkedéstrápiás alapképzésében záróvizsgát tettem. Munkámat személyközpontú megközelítésben végzem.

Terveim

A hévízi 1.sz. körzet, fogorvosi alapellátó praxisjog megszerzésével az ellátást a Dent-IQ Bt.-n keresztül mint ügyvezető két helyszínen, a József Attila u. 2. és a Gyógyfürdőkórház Télifürdőjében, Schulhof V. stny 1-ben berendezett rendelőkben megosztva szeretném végezni. Meglátásom szerint ezzel könnyebbé válna a városba látogató turisták sürgősségi, tb finanszírozott ellátása, miközben a körzetben élők alapellátása sem szenvedne hiányt. A részükre készített diagnosztikai digitális panoráma rtg felvétel is helyben megoldott lenne. Magán betegeim ellátása ugyanitt történne. A rendelési idők kialakítását a szükségletekhez kívánom igazítani, erről azonban információval még nem rendelkezem. Természetesen nyitott vagyok az önkormányzat esetleges kéréseire, hatékony együttműködésre számítok.

A téli fürdőben található rendelő fenntartása és üzemeltetése az önkormányzatot anyagilag nem terhelné.

dr. Horváth Mariann Rita

fogszakorvos