**ELŐSZERZŐDÉS**

**FOGORVOSI FELADAT-ELLÁTÁSI SZERZŐDÉS**

megkötésére

**hévízi 1. számú vegyes fogorvosi körzet**

egyrészről **Hévíz Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20),

**Felsőpáhok Község Önkormányzata** (cím: 8395 Felsőpáhok, Szent István u. 67. adószám: 15734501-1-20, törzsszám: 734509, statisztikai számjel: 15734501-8411-321-20 képviseletében eljár: Prótár Richárd Krisztián polgármester),

**Nemesbük Község Önkormányzata** (cím: 8371 Nemesbük, Petőfi u. 1. adószám: 15435831-1-20, törzsszám: 435833, statisztikai számjel: 15435831-8411-321-20, képviseletében eljár: Dr. Simotics Barnabás polgármester),

**Vindornyalak Község Önkormányzata** (cím: 8353 Vindornyalak, Bástya tér 2., adószám: 15435965-1-20, törzsszám: 4359, statisztikai számjel: 15435965-8411-321-20, képviseletében eljár: Kovács János polgármester), mint megbízó Önkormányzatok, (továbbiakban: **Megbízók**),

másrészről **Dr. Horváth Mariann Rita,** (8380 Hévíz, …………..), pecsétszáma: 57028, MOK tagsági igazolvány kártyaszáma: ………………működési nyilvántartási igazolványszáma: ………….) - a fog- és szájbetegségek szakorvosa (továbbiakban: **Fogorvos)** - között,

a továbbiakban együtt: **Felek** a mai napon a következő feltételekkel:

Az egészségügyi alapellátásról szóló 2015. évi CXXIII. törvény 5. § (1) bekezdés *b)* pontja alapján a települési önkormányzat az egészségügyi alapellátás körében gondoskodik a fogorvosi alapellátásról, a 6. § (1) bekezdése alapján a települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit, több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg.

Jelen előszerződés megkötése során Felek figyelemmel voltak az önkormányzatokat terhelő egészségügyi alapellátási kötelezettség biztosítása érdekében, a kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.), az egészségügyi szolgáltatások Egészségbiztosítási Alapból történő finanszírozásának részletes szabályairól 43/1999. (III. 3.) Korm. rendelet, a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és az önálló orvosi tevékenységről szóló 2000. évi II. törvényben foglaltakra.

1. Az előszerződés tárgya a területi ellátási kötelezettséggel működő **hévízi 1. számú vegyes fogorvosi körzet** (az egészségügyi alapellátások körzeteiről szóló 25/2013. (VI. 26.) önk. rendelet 3. melléklete) feladat-ellátására vonatkozó az önálló orvosi tevékenységről szóló 2000. évi II. törvény (a továbbiakban: Öotv.) 2/B. § szerinti feladat-ellátási szerződés megkötése a **Dent-IQ Egészségügyi Szolgáltató Betéti Társasággal** (székhelye: 8380 Hévíz Park u. 5., működési telephely: Hévíz Schulhof Vilmos sétány 1., Adószám:27679461-1-20., Cégbir.sz. 20-06-033370, vezető tisztségviselő dr. Horváth Mariann Rita), személyes ellátásra kötelezett fogorvos **Dr. Horváth Mariann Rita**.

 1.2. A Fogorvos kezdeményezte a hévízi 1. számú vegyes fogorvosi körzetre fogorvosi feladat-ellátási szerződés megkötését, melynek érdekében praxis jogot kíván szerezni. Megbízók képviselő-testületi határozatokkal előzetesen kinyilvánították e szándék támogatását, és ezt követően Fogorvos becsatolta a praxisjog megvételről szóló eladói, vevői nyilatkozatot.

1.4. A Megbízók az Öotv 2/A. § (2) bekezdése alapján a praxisjog engedélyezésére jogosult egészségügyi államigazgatási szerv véleményét kikérve, annak ismeretében, mivel a Dent-IQ Egészségügyi Szolgáltató Betéti társasággal (Fogorvossal) feladat-ellátási szerződést kívánnak kötni a jelen előszerződést kötik.

2. A Fogorvos a fogászati területi ellátási kötelezettségét a feladat-ellátási szerződés hatályba lépését követő naptól teljesíti.

3. Szerződő felek tudomásul veszik, hogy a Polgári Törvénykönyvéről szóló 2013. évi V. törvény (a továbbiakban: Ptk.) 6:73 §. §-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 5. pontjában rögzített határidőig kötelesek megkötni.

4.1. Szerződő felek rögzítik, hogy jogosultak határozatlan időre szóló feladat-ellátási szerződést kötni a hévízi 1. számú vegyes fogorvosi körzet feladatai ellátására, amennyiben Fogorvos, mint leendő egészségügyi szolgáltató, a Hévízi 1. számú vegyes fogorvosi körzetre vonatkozó praxisengedély megszerzését igazolja.

4.2. Felek a feladat-ellátási szerződést az előszerződés *1. számú melléklete* szerinti tartalommal (feladat-ellátás részletes feltételei) – határozatlan időtartamra - kívánják megkötni, erre kötelezettséget vállalnak.

4.3. Dr. Horváth Mariann Rita jelen előszerződést az Öotv. végrehajtásáról szóló 313/2011. (XII. 23.) Korm. rendeletben szabályozott - hévízi 1. számú vegyes fogorvosi körzet - praxisengedély kiadása iránti kérelemhez csatolja.

4.4 Dr. Horváth Mariann Rita vállalja, hogy a praxisengedély birtokában, a feladat-ellátási szerződés megkötésével egyidejűleg kezdeményezi a Zala Megyei Kormányhivatal Keszthelyi Járási Hivatal Népegészségügyi Osztálya hatáskörébe tartozó, a tevékenységre vonatkozó működési engedély megszerzését és a Nemzeti Egészségbiztosítási Alapkezelő finanszírozási szerződés megkötését.

5. Felek kötelesek a 4.3. pontban foglaltak teljesülése esetén legkésőbb 2021. július 31-ig a feladat-ellátási szerződés megkötésére.

6. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. Ha valamely fél a 5. pont szerinti határidőn belül a feladat-ellátási szerződés megkötését jelen előszerződés szabályaival ellentétesen megtagadja, a másik fél a Ptk. 6:73 § (1) bekezdése szerint a bíróságtól kérhető a szerződés létrehozása.

7. Felek bármelyike megtagadhatja a szerződés megkötését a Ptk. 6:73 § (3) bekezdésében meghatározott esetekben, továbbá a jelen előszerződésben előírt feltételek hiánya esetén.

8. Jelen előszerződés az aláírás napjától a feladat-ellátási szerződés megkötéséig 2021. július 31-ig a mellékletével együtt hatályos, de az előszerződés megszűnik, ha a Szerződő felek feladat-ellátási szerződést kötnek.

9. Jelen előszerződés 6 példányban készült, melyet:

1. Hévíz Város Önkormányzat Képviselő-testülete a …./….. számú határozatával,
2. Felsőpáhok Község Önkormányzat Képviselő-testülete a …….. számú határozatával,
3. Nemesbük Község Önkormányzat Képviselő-testülete a ………. számú határozatával,
4. Vindornyalak Község Önkormányzat Képviselő-testülete a ……. számú határozatával

hagyott jóvá.

10. Jelen előszerződést Szerződő felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták.

Hévíz, 2021. …….

                           Papp Gábor                                                            Prótár Richárd

Hévíz Város Önkormányzat                               Felsőpáhok Község Önkormányzat

 Megbízó Önkormányzat  Megbízó Önkormányzat

Dr. Simotics Barnabás                                               Kovács János

            Nemesbük Község Önkormányzat                   Vindornyalak Község Önkormányzat

Megbízó Önkormányzat   Megbízó Önkormányzat

Dr.  Horváth Mariann Rita

            fogorvos

Dent-IQ Egészségügyi Szolgáltató Bt.

1. *számú melléklet feladat-ellátási szerződés tervezete*